વૉટ્સઍપ બિઝનેસથી વેપારીઓને શું ફાયદો થશે તેની જો વાત કરીએ તો, વેપારીઓને વિશ્લેષણના આંકડા મળશે. તેમના વપરાશકારો તેમની સાથે કેટલી વાર સંદેશાવ્યવહાર કરે છે, તેમના (વેપારીઓના) સંદેશા કેટલા લોકપ્રિય છે, વગેરે. આ ઍપ આવશે એટલે એવું નથી કે અત્યાર સુધી વૉટ્સએપમાં તમે જે તમારું ખાતું ધરાવતા હતા તે બંધ થઈ જશે. વેપારીઓ આનંદપ્રમોદ, ટાઇમ પાસ અને કેટલીક ગંભીર વાતો માટે પોતાનું અંગત ખાતું એટલે કે વૉટ્સએપ તો ચાલુ રાખી જ શકશે. વૉટ્સએપ બિઝનેસ પર તેમને વધારાનું ખાતું મળશે.